สวัสดีค้ะคุณ ปกติหนูมีประจำเดือนล่าสุดวันที่2-11-61 หนูมีอะไรกับแฟนวันที่26-11-61 โดยไม่ป้องกัน แต่หนูไม่แน่ใจว่าแฟนหลั่งนอกหรือหลั่งใน หนูได้ทานยาคุมฉุกเฉินวันที่27-11-61 โดยภายใน7วันไม่มีเลือดออกแต่อย่างใด และตอนนี้เลือดประจำเดือนยังไม่มา อยากทราบว่า 1)ภายใน7วันหลังกินยาคุมฉุกเฉินต้องมีเลือดออกทุกคนไหม 2)เลือดประจำเดือนไม่มาหลังกินยาคุมฉุกเฉิน7วันจะท้องไหม 3)เลือดประจำเดือนจะมาตอนไหน
สวัสดีค่ะ การทานยาคุมฉุกเฉินนั้น หากได้ทานภายในช่วงเวลา 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85% และหลังจากทานยาไปประมาณ 1 สัปดาห์ บางรายอาจมีเลือดออกจากช่องคลอดได้ แต่ในบางรายอาจไม่มีก็ได้ ซึ่งการมีหรือไม่มีเลือดออก ไม่ได้เป็นการบ่งชี้ว่าจะต้องมีการตั้งครรภ์เกิดขึ้นหรือไม่แต่อย่างใดค่ะดังนั้น คำตอบ1. ไม่จำเป็นต้องมีเลือดออกหลังทานยาภายใน 7 วัน ในทุกรายค่ะ2. การที่ไม่มีเลือดออกหลังจากทานยา ไม่ได้หมายความว่าจะต้องเกิดการตั้งครรภ์ขึ้น3. ประจำเดือนมักจะมาในช่วงเวลาเดิม คือประมาณวันที่ 2 ธ.ค. หรืออาจมาช้ากว่าปกติก็ได้ แต่ไม่สามารถตอบได้ว่าจะมาในวันไหน